
Upute za izradu i oblikovanje doktorskog rada

1. Općenito

Doktorski rad treba biti samostalan i izvorni rad pristupnika kojim se dokazuje samostalno znanstveno istraživanje uz primjenu znanstvenih metoda i koji sadrži znanstveni doprinos u odgovarajućem znanstvenom području.

Doktorski rad je javni znanstveni rad i podložan je javnoj znanstvenoj procjeni. Piše se na hrvatskom jeziku, a uz suglasnost stručnog vijeća nositelja studija može biti i na nekom od svjetskih jezika. 
Sažetak treba omogućiti razumijevanje cilja doktorskog rada, metoda istraživanja, rezultata i zaključaka.
Doktorski rad predaje se u elektroničkom i tiskanom obliku. Oblik i sadržaj doktorskog rada je propisan.

Doktorski rad predstavlja rezultate istraživanja studenta, s prikazom istraživanja na način kako je ono povezano sa značajnim radovima u znanstvenom području istraživanja. Uključuje razmatrane metode istraživanja, kao i one koje su zapravo primijenjene te zaključke studenta. Bitno je svako korištenje djela drugih autora priznati i prikazati na ispravan način. 

Upute za izradu doktorskog rada izrađene su u skladu s HRN ISO 7144:2004 Dokumentacija -- Oblikovanje disertacija i sličnih dokumenata (ISO 7144:1986) i HRN ISO 6357:2001 Dokumentacija -- Hrpteni naslovi knjiga i drugih publikacija (ISO 6357:1985).

2. Gornja i donja granica broja riječi

Okvirno gonja granica je 100 000 riječi u glavnom tekstu. Broj riječi ne uključuje dodatke (priloge), bitne napomene, uvodne dijelove i izjave ili bibliografiju i kazalo. Donja granica je u pravilu 80 000 riječi. 

Ocjenu o tome da li je doktorski rad predug ili prekratak donosi Povjerenstvo za ocjenu doktorskog rada. Granica broja riječi je stoga samo smjernica, a ne i obvezan uvjet. 

Studenti također trebaju biti svjesni kako i pretjerano dugi doktorski radovi mogu biti ocjenjeni kao loši.

Pravopisna provjera doktorskog rada je nužna prije podnošenja Povjerenstvu za ocjenu doktorskog rada. 

3. Uvezivanje
3.1. Privremeni uvez

Privremeni uvez uobičajen je za ocjenjivanje i obranu doktorskog rada. Preporučuje se koristiti spiralni uvez s mekim koricama.

3.2. Trajni uvez

Nakon što je doktorski rad uspješno obranjen, i student je napravio promjene i ispravke koje su bile tražene, potrebno je Uredu za poslijediplomske studije Fakulteta predati najmanje pet tvrdo uvezanih primjeraka i elektroničku verziju.  

Boja korica nije propisana, ali najčešće je tamno plava ili tamno crvena. 

Preporučen je hrpteni naslov doktorskog rada. 

Primjer:
	Ime i prezime
	Doktorski rad
	2024


Student je dužan potpisati Izjavu o pohrani doktorskog rada u institucijski, sveučilišni i nacionalni digitalni repozitorij.

4. Podjela doktorskog rada

Doktorski rad obuhvaća sljedeće dijelove:
1. vanjski i unutarnji list prednjih korica;
2. prazan list ili, ako je potrebno, list za posvetu;
3. naslovni list na hrvatskom jeziku;
4. naslovni list na engleskom ili njemačkom jeziku;
5. naslovni list na drugom svjetskom jeziku, ako je potrebno;
6. prosudbena povjerenstva i bibliografski podaci;
7. izjave autora;
8. prazan list; 
9. predgovor;
10. sažetak i ključne riječi na hrvatskom jeziku;
11. sažetak i ključne riječi na engleskom ili njemačkom jeziku;
12. sažetak i ključne riječi na drugom svjetskom jeziku (nije obavezno);
13. prazan list; 
14. sadržaj;
15. prazan list; 
16. popis ilustracija;
17. popis tablica;
18. popis kratica i simbola;
19. prazan list;
20. glavni tekst: prikladno razdijeljen na poglavlja, potpoglavlja itd.; 
21. dodaci (prilozi);
22. bibliografija;
23. prazan list;
24. autorov kratki životopis s fotografijom;
25. prazan list;
26. unutarnji i vanjski list stražnjih korica.

4.1. Vanjski i unutarnji list prednjih korica

Vanjski list treba navoditi sljedeće podatke:
· puni naziv Sveučilišta i Sastavnice;
· puno ime i prezime autora, zajedno s akademskim nazivom i stupnjem, ako je potrebno;
· odobreni naslov doktorskog rada;
· Doktorski rad
· mjesto i godinu obrane (primjer: Osijek, 2024. godina).

Unutarnji list treba biti prazan.

4.2. Naslovni list

Naslovni list treba navoditi podatke kao na vanjskim koricama.

4.3. Prosudbena povjerenstva i bibliografski podaci

List treba navoditi podatke o imenima članova povjerenstava za prihvaćanje teme, ocjenu i obranu doktorskog rada te sjednice nadležnog tijela na kojemu su povjerenstva imenovana. Također, treba navoditi datum obrane doktorskog rada te podatke o imenovanom mentoru. 
Bibliografski podaci su: ukupni broj stranica doktorskog rada, broj ilustracija, broj tablica, broj dodataka i broj citiranih publikacija.

4.4. Izjave autora

Autor potpisuje izjavu o:	
· autorstvu i kako je doktorski rad samostalan i izvorni rad autora;
· kako rad u okviru doktorskog rada nije prijavio na drugom studiju Sveučilišta ili na drugom sveučilištu za stjecanje bilo kojeg akademskog stupnja; 
· pohrani doktorskog rada u institucijski, sveučilišni i nacionalni digitalni repozitorij.

4.5. Predgovor

Predgovor čine: razlozi poduzimanja istraživanja, područje istraživanja, opseg i svrha istraživanja i zahvale na najviše dvije stranice. 

4.6. Sažetak i ključne riječi (pojmovi)

Sažetak je kratki opis rada tj. ciljeva, metoda i zaključaka. Sažetak okvirno čini 300 riječi. Sažetak rada biti će dostupan na CroRIS-u, hrvatskoj znanstvenoj bibliografskoj bazi podataka.
Sažetak treba biti napisan na način kako bi pomogao drugim istraživačima u istom znanstvenom području odlučiti se žele li pročitati doktorski rad ili ne. Sažetak je moguće napraviti i u obliku proširenog sažetka, u kojem je osim podataka navedenih u tekstu gore, dan kratki opis svakog pojedinog poglavlja doktorskog rada.

Ključne riječi ili pojmovi trebaju pomoći drugim istraživačima u istom znanstvenom području pronaći doktorski rad putem internetskih baza podataka. Potrebno je navesti ne više od 10 ključnih riječi (pojmova) koji opisuju rad.

4.7. Sadržaj

Detaljan prikaz podjele doktorskog rada s brojevima stranica.

4.8. Popisi ilustracija i tablica

Popisi trebaju sadržavati broj i naslov ilustracija i tablica, zajedno s brojem stranice na kojoj se pojavljuju.

4.9. Kratice i simboli

Kratice i simboli u doktorskom radu trebaju biti jasno objašnjeni.

4.10. Glavni tekst

Glavni tekst mora biti samodostatan tj. čitatelja ne smije upućivati na dodatke. U cilju što pravilnije podjele glavnog teksta na poglavlja, potpoglavlja itd., autor treba potražiti pomoć mentora. Glavni tekst treba počinjati na prednjoj strani lista i treba počinjati uvodom, a završavati zaključkom. Glavni tekst treba biti podijeljen na obrojčana poglavlja, potpoglavlja i, ako je potrebno, točke. Daljnja podjela se ne preporučuje. Svako poglavlje treba počinjati na prednjoj stranici. 

4.11. Dodaci (prilozi)

Dodaci nisu uključeni u prethodno navedenu granicu broja riječi. Svrha dodataka je omogućiti autoru dodatno pojasniti određena područja glavnog teksta ili poslužiti kao repozitorij neobrađenih podataka. Dodaci nisu podložni provjeri kao glavni tekst.

4.12. Bibliografija

Bibliografiju čini popis citiranih publikacija. 

4.13. Unutarnji i vanjski list stražnjih korica

Unutarnji i vanjski list stražnjih korica u pravilu su prazni.

5. Izgled doktorskog rada

Doktorski rad treba biti izrađen u čitljivu obliku. Crteži i skice trebaju biti prilagođeni crno - bijelom ispisu. 

5.1. Papir

Prihvatljiv je standardni papir od najmanje 80 gsm, a najviše 100 gsm, bijele boje i formata A4.

5.2. Ispis

Ispis treba biti crnom tintom, jednostrano ili obostrano.

5.3. Veličina znakova i stil pisma

Potrebno je koristiti veličinu znakova ne manju od 8 pt i ne veću od 12 pt za tekst. Naslovi poglavlja pišu se podebljanom veličinom 18 pt, a potpoglavlja 14 pt. Stil pisma je npr. Times New Roman, Georgia, Calibri Light i dr.. Za detalje je potrebno vidjeti predložak.

5.4. Uvlake

Uvlake trebaju biti 2,5 cm od svih rubova stranice.

5.5. Prored

Potrebno je koristiti prored 1,5. 

5.6. Zaglavlje i podnožje u glavnom tekstu

U zaglavlju glavnog teksta, na prednjoj stranici, potrebno je pisati, u skladu s Harvard citatnim stilom:

	Prezime, Ime, Godinu, Naslov doktorskog rada. Doktorski rad. Sveučilište Josipa Jurja Strossmayera u Osijeku, Građevinski i arhitektonski fakultet Osijek.

	1




	U zaglavlju glavnog teksta, na stražnjoj stranici, potrebno je pisati:

	2
	Prezime, Ime, Godinu, Naslov doktorskog rada. Doktorski rad. Sveučilište Josipa Jurja Strossmayera u Osijeku, Građevinski i arhitektonski fakultet Osijek.



Podnožje stranica glavnog teksta je predviđeno za bilješke (pod crtom) tj. fusnote. 

5.7. Ilustracije i tablice

Ilustracije, na primjer crteži, dijagrami , fotografije, karte i tablice, trebaju biti uključene što bliže prvom upućivanju na njih u tekstu. Trebaju biti smještene u obrojčanu slijedu, bez razlika između vrsta ilustracija. 

Ilustracije i tablice trebaju biti čitljive te obrojčane posebno slijedom.

Svaka ilustracija treba imati kratak naslov i legendu. Naslov se treba nalaziti iznad tablice i poslije arapskoga broja koji joj je dodijeljen, a koji uključuje broj poglavlja (primjer: Tablica 2.4 Naslov tablice). 	

Naslov ilustracija u pravilu se nalazi ispod njih (primjer: Slika 4.3 Naslov slike).

Kada se u tekstu upućuje na njih, brojevima ilustracija ili tablica treba prethoditi ili iza njih slijediti riječ "slika" ili "tablica". Treba biti navedeno podrijetlo svakoga neizvornog podatka u ilustraciji ili tablici. 

5.8. Jednadžbe i formule

Jednadžbe i formule treba započeti retkom uvučenim od ruba i odvojiti ih od ostaloga teksta dodatnim razmakom. 

Ako su formule vrlo kratke, mogu se uključiti u tekst, ali prije i poslije njih treba uvesti dodatni razmak. 

Jednadžbe i formule treba označiti rednim brojevima koji se navode u zagradama na krajnjoj desnoj strani retka npr (2.4), gdje je 2 redni broj poglavlja, a 4 redni broj jednadžbe ili formule u poglavlju 2. 
Primjer:

	(2.4)

Oznake koje u tekstu upućuju na jednadžbe i formule trebaju biti u obliku jedn. (2.4), ili form. (2.4). 

5.9. Obrojčavanje stranica

Sve stranice trebaju biti obrojčane slijedom arapskim brojkama, počevši s desne stranice prvog tiskanog lista, uključujući i prazne stranice. Naslovni se listovi broje u paginaciju, ali nisu obrojčani. 

5.10. Citiranje publikacija i bibliografija

Prvi uvjet prihvaćanja doktorskog rada je da on predstavlja vlastiti rad autora. Ovaj uvjet ne isključuje citate te poglede drugih istraživača u znanstvenom području. Osnovna ideja doktorskog rada je ujedno i povezati te usporediti vlastiti rad s radom drugih autora.

Pri tome je vrlo važno da autor jasno i nedvosmisleno napravi razliku između svojih i tuđih zamisli, zaključaka i rezultata drugih istraživača. U tu svrhu potrebno je u tekstu putem referenci jasno naglasiti izravno ili neizravno korištenje rada drugih istraživača. Bibliografija treba sadržavati precizan opis reference na koju se navodi kako bi se ona mogla pronaći u izvornom obliku. Ukoliko rad sadrži zamisli, zaključke i rezultate drugih istraživača bez pripisivanja istima, smatra se plagijatom. 

Pregled bibliografije u području istraživanja vrlo je izražen na početku istraživanja. Kako bi se olakšalo praćenje korištene bibliografije preporučeno je koristiti računalne programe za upravljanje bibliografskim referencama npr. Mendeley.

Na samom početku pisanja doktorskog rada potrebno je utvrditi koji citatni stil je najprikladniji. Preporučeno je koristiti Harvard citatni stil.


Na sljedećim stranicama je prikazana Unutarnja-struktura-doktorskog-rada.

	Sveučilište Josipa Jurja Strossmayera u Osijeku
Građevinski i arhitektonski fakultet Osijek

Doktorski studij Građevinarstvo

	Doktorski rad

	Odobreni naslov doktorskog rada

	Trenutni akademski stupanj, ime i prezime autora

	





	Osijek, mjesec godina



(prazna stranica ili stranica za posvetu)
	
Josip Juraj Strossmayer University of Osijek
Faculty of Civil Engineering and Architecture Osijek

Postgraduate University Study Programme in Civil Engineering

	Doctoral dissertation

	Approved title of the doctoral dissertation

	Currently held academic degree, first and last name of the author

	





	Osijek, month year



Prosudbena povjerenstva i bibliografski podaci (ispunjava Ured za poslijediplomske studije)

Povjerenstvo za prihvaćanje teme doktorskog rada
Povjerenstvo za prihvaćanje teme doktorskog rada imenovano na n. redovitoj - izvarednoj sjednici Fakultetskog vijeća Građevinskog i arhitektonskog fakulteta Osijek, Sveučilišta Josipa Jurja Strossmayera u Osijeku, održanoj dd.mm.gggg. godine:
1. ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske) prvog člana (predsjednik Povjerenstva)
2. ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske) drugog člana
3. ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske) trećeg člana

Tema i mentori doktorskog rada prihvaćeni su odlukom Fakultetskog vijeća Građevinskog i arhitektonskog fakulteta Osijek, Sveučilišta Josipa Jurja Strossmayera u Osijeku na n. redovitoj - izvarednoj sjednici održanoj dd.mm.gggg. godine.

Povjerenstvo za ocjenu doktorskog rada
Povjerenstvo za ocjenu doktorskog rada imenovano na n. redovitoj - izvarednoj sjednici Fakultetskog vijeća Građevinskog i arhitektonskog fakulteta Osijek, Sveučilišta Josipa Jurja Strossmayera u Osijeku, održanoj dd.mm.gggg. godine:
1. ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske) prvog člana (predsjednik Povjerenstva)
2. ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske) drugog člana
3. ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske) trećeg člana

Doktorski rad prihvaćen je odlukom Fakultetskog vijeća Građevinskog i arhitektonskog fakulteta Osijek, Sveučilišta Josipa Jurja Strossmayera u Osijeku na n. redovitoj - izvarednoj sjednici održanoj dd.mm.gggg. godine.
Povjerenstvo za obranu doktorskog rada
Povjerenstvo za obranu doktorskog rada imenovano na n. redovitoj - izvarednoj sjednici Fakultetskog vijeća Građevinskog i arhitektonskog fakulteta Osijek, Sveučilišta Josipa Jurja Strossmayera u Osijeku, održanoj dd.mm.gggg. godine:
1. ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske) prvog člana (predsjednik Povjerenstva)
2. ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske) drugog člana
3. ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske) trećeg člana
4. ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske) prvi zamjenski član
5. ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske) drugi zamjenski član

Doktorski rad javno je obranjen dd.mm.gggg. godine na Građevinskom i arhitektonskom fakultetu Osijek, Sveučilišta Josipa Jurja Strossmayera u Osijeku. 

Doktorski rada sadržava n stranica, n ilustracija, n tablica, n dodataka i n citiranih publikacija.

Prvi mentor doktorskog rada je ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske).
Drugi mentor doktorskog rada je ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske).
Komentor doktorskog rada je ime, prezime, znanstveno-nastavno zvanje, akademski naziv i stupanj, visoko učilište i država (ukoliko je visoko učilište izvan Republike Hrvatske).


Istraživanje u okviru doktorskog rada pripada znanstvenom području tehničkih znanosti, znanstvenom polju građevinarstvo / temeljnim tehničkim znanostima.

Izjava o akademskoj čestitosti

Izjavljujem i svojim potpisom potvrđujem kako je doktorski rad isključivo rezultat mog vlastitog rada koji se temelji na mojim istraživanjima i oslanja se na objavljenu literaturu, a što pokazuju korištene bilješke i bibliografija. Izjavljujem kako nijedan dio rada nije napisan na nedozvoljen način, odnosno prepisan iz necitiranog rada te kako nijedan dio rada ne krši bilo čija autorska prava. 
Izjavljujem kako nisam prijavio doktorski rad s istovjetnom temom na drugom studiju Sveučilišta ili na drugom sveučilištu.

Osijek, Click or tap to enter a date.

(potpis autora)


(prazna stranica)

Predgovor

Predgovor čine: razlozi poduzimanja istraživanja, područje istraživanja, opseg i svrha istraživanja i zahvale na najviše dvije stranice. 

(prazna stranica)

Sažetak

Stranica sa sažetkom sadržava: ime i prezime autora s prethodno stečenim akademskim nazivom i stupnjem (ukoliko ima), ime i prezime mentora s prethodno stečenim akademskim nazivom i stupnjem, sažetak i ključne riječi.
	Sažetak je kratki opis rada tj. ciljeva, metoda i zaključaka. Sažetak okvirno čini 300 riječi. Sažetak rada biti će dostupan na CroRIS-u, hrvatskoj znanstvenoj bibliografskoj bazi podataka.
	Sažetak treba biti napisan na način kako bi pomogao drugim istraživačima u istom znanstvenom području odlučiti se žele li pročitati doktorski rad ili ne. Sažetak je moguće napraviti i u obliku proširenog sažetka, u kojem je osim podataka navedenih u tekstu gore, dan kratki opis svakog pojedinog poglavlja doktorskog rada.
Ključne riječi

Ključne riječi ili pojmovi trebaju pomoći drugim istraživačima u istom znanstvenom području pronaći doktorski rad putem internetskih baza podataka. Potrebno je navesti ne više od 10 ključnih riječi (pojmova) koji opisuju rad.


Abstract

Stranica sa sažetkom sadržava: ime i prezime autora s prethodno stečenim akademskim nazivom i stupnjem (ukoliko ima), ime i prezime mentora s prethodno stečenim akademskim nazivom i stupnjem, sažetak i ključne riječi.
	Sažetak je kratki opis rada tj. ciljeva, metoda i zaključaka. Sažetak okvirno čini 300 riječi. Sažetak rada biti će dostupan na CroRIS-u, hrvatskoj znanstvenoj bibliografskoj bazi podataka.
	Sažetak treba biti napisan na način kako bi pomogao drugim istraživačima u istom znanstvenom području odlučiti se žele li pročitati doktorski rad ili ne. Sažetak je moguće napraviti i u obliku proširenog sažetka, u kojem je osim podataka navedenih u tekstu gore, dan kratki opis svakog pojedinog poglavlja doktorskog rada.
Key words

Ključne riječi ili pojmovi trebaju pomoći drugim istraživačima u istom znanstvenom području pronaći doktorski rad putem internetskih baza podataka. Potrebno je navesti ne više od 10 ključnih riječi (pojmova) koji opisuju rad.

